gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5678, del 11-01-2008 (2007/15140)

Informació pública de la modificació puntual del Pla parcial del sector Belcaire nord.
--------------------------------------------------------------------------------------

### Dades del document

Número de DOGV
:   5678

Data del DOGV
:   11-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15901


Data del document
:   30-11-2007

Organisme emissor
:   Ajuntament de Moncofa

Tipus de document
:   Informació Pública

Descriptors 

:   * Moncofa
    * pla d'urbanisme
    * administració local

Informació pública de la modificació puntual del Pla parcial del sector Belcaire nord. [2007/15302]  
El Ple de l'Ajuntament de Moncofa, en la sessió ordinària de 29 de novembre de 2007, ha acordat sotmetre a informació pública la modificació puntual del Pla parcial del sector del programa d'actuació integrada denominat Belcaire nord.  
En compliment del que disposa l'article 562 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (DOCV 5264, de 23 de maig de 2006), s'estableixen en el present anunci les següents circumstàncies:  
a) El títol de la modificació del pla objecte d'informació pública és Pla parcial sector 6, modificació puntual Pla parcial sector Belcaire nord de Moncofa (Castelló), text refós.  
b) El document de planejament està compost pels següents documents:   
· Documents sense eficàcia normativa: memòria informativa i memòria justificativa.   
· Documents amb eficàcia normativa: normes urbanístiques.  
· Plànols d'ordenació i d'informació.  
L'àmbit físic de la modificació és el constituït pel sector del programa d'actuació integrada denominat Belcaire nord.  
c) El document de planejament podrà consultar-se en l'Ajuntament de Moncofa, Departament d'Urbanisme, plaça de la Constitució (baixos Casa de la Cultura).  
d) L'horari de consulta del document serà de 09.00 a 14.00 hores, de dilluns a divendres.  
e) El termini per a formular al·legacions serà d'un mes a partir de l'endemà de la publicació de l'edicte en el Diari Oficial de la Comunitat Valenciana; i és el Ple l'òrgan municipal davant el qual cal presentar-les.  
f) El termini per a l'aprovació definitiva del document de planejament serà de tres mesos des de la finalització del termini d'informació al públic.  
L'aprovació s'entendrà desestimada transcorreguts tres mesos des de la finalització del termini d'informació pública sense recaure cap resolució expressa.   
Moncofa, 30 de novembre de 2007 .- L'alcalde: José Vicente Isach Clofent.
Diari Oficial de la Generalitat Valenciana


Sumari del DOGV 5723, del 13-03-2008 (2008/3066)

Assumpte civil 001254/2007. Notificació de la sentència a Pierre Giudicelli.
----------------------------------------------------------------------------

### Dades del document

Número de DOGV
:   5723

Data del DOGV
:   13-03-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/3066


Data del document
:   26-02-2008

Organisme emissor
:   Jutjat de Primera Instància Número 2 d'Alacant

Tipus de document
:   Edicte

Descriptors 

:   * sistema judicial

Assumpte civil 001254/2007. Notificació de la sentència a Pierre Giudicelli. [2008/3066]  
Judici verbal (desnonament per falta de pagament) 001254/2007  
Part demandant: José Verdú Pastor.  
Part demandada: Pierre Giudicelli  
En el judici referenciat, s'ha dictat la resolució que té el text literal següent:  
«Sentència 44/2008   
Alacant, 18 de febrer de 2008  
Enrique J. Ortola Icardo, magistrat jutge del Jutjat de Primera Instància número 2 d'Alacant i partit judicial, ha vist estes actuacions de judici verbal número 1.254/2007, seguides a instància de José Verdú Pastor representat pel procurador Manuel Calvo Sebastia i assistit de la lletrada María Luisa Verdú Sanz, contra Pierre Giudicelli declarat en rebel·lia, en exercici d'una acció de desnonament per falta de pagament de renda i reclamació de rendes i quantitats assimilades, sobre els següents:  
Dispositiva  
Que amb l'estimació de la demanda interposada per José Verdú Pastor contra Pierre Giudicelli declarat en rebel·lia, es declara resolt el contracte d'arrendament subscrit amb data d'1 de febrer de 2007 que recau sobre el local comercial situat a Alacant, carrer de Sant Francesc número 14 baix i el desnonament de Pierre Giudicelli, i se li comunica del llançament, si no desallotja l'esmentat immoble en el termini legal, i es condemna Pierre Giudicelli que pague a José Verdú Pastor la quantitat de 22.586,49 euros, més les rendes i quantitats assimilades que vencen fins a l'acabament d'este plet, més els interessos legals des de la data de la interposició de la demanda i les costes.  
Notifiqueu esta sentència a les parts, i feu-los saber que contra esta es pot interposar recurs d'apel·lació davant l'Audiència Provincial d'Alacant que, si s'escau, haurà de ser interposat davant este Jutjat en el termini dels cinc dies següents de la notificació.  
Expediu testimoniatge d'esta resolució que quedarà unit a les actuacions, i s'incorporarà l'original al corresponent llibre de sentències.  
Així, esta és la meua sentència, que definitivament jutge en primera instància, que pronuncie, mane i firme».  
En atenció al desconeixement de l'actual domicili o residència de la part demandada, per provisió de 26 de febrer de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació de la sentència a la part demandada.  
Alacant, 26 de febrer de 2008.- La secretària judicial: Paula Guardia Díaz.
Diari Oficial de la Generalitat Valenciana


Sumari del DOGV 5824, del 08-08-2008 (2008/8183)

Extracte bases generals que han de regir les convocatòries per a la provisió en propietat de las places de personal funcionari i laboral.
-----------------------------------------------------------------------------------------------------------------------------------------

### Dades del document

Número de DOGV
:   5824

Data del DOGV
:   08-08-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/8183


Data del document
:   13-06-2008

Organisme emissor
:   Ajuntament d'Orihuela

Tipus de document
:   Convocatòria

Descriptors 

:   * Orihuela
    * concurs administratiu
    * administració local
    * procediment administratiu

Extracte bases generals que han de regir les convocatòries per a la provisió en propietat de las places de personal funcionari i laboral. [2008/8183]  
En el Butlletí Oficial de la Província d'Alacant número 108, de 6 de juny de 2008, es publiquen les bases generals que han de regir les convocatòries de les proves selectives per a la provisió en propietat de les places de personal funcionari i laboral vacants en la plantilla d'este Ajuntament, en tots els aspectes sobre els quals les bases específiques no establisquen res contrari.  
Orihuela, 13 de juny de 2008.- L'alcaldessa: Mónica I. Lorente Ramón.
Diari Oficial de la Generalitat Valenciana


Sumari del DOGV 5698, del 07-02-2008 (2008/1383)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una planta solar fotovoltaica, al terme municipal del Pinós. Expedient número DIC-07/0773.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5698

Data del DOGV
:   07-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1383


Data del document
:   09-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Pinós, el
    * terreny edificable

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una planta solar fotovoltaica, al terme municipal del Pinós. Expedient número DIC-07/0773. [2008/1383]  
Pel fet d'haver-se admés a tràmit, d'acord amb el que preveu la Llei 10/2004, de 9 de desembre, de la Generalitat Valenciana, sobre sòl no urbanitzable, l'expedient DIC 07/0773, promogut per Lourdes Sabater Amat i altres, per a la instal·lació d'una planta solar fotovoltaica, ubicada al polígon 11, parcel·les 55 i 129, del terme municipal del Pinós, per mitjà d'aquest edicte se sotmet a informació pública l'expedient juntament amb l'estudi d'impacte ambiental i l'estudi d'integració paisatgística, durant el termini de trenta dies hàbils des de la publicació d'aquesta, dins del qual pot ser examinat l'esmentat expedient al Servei Territorial d'Ordenació del Territori d'Alacant, situat a l'avinguda d'Aguilera, número 1, 5ª planta, d'aquesta capital.  
Alacant, 9 de gener de 2008.- La directora general d'Ordenació del Territori: M. Soledad Martínez Reig.
Diari Oficial de la Generalitat Valenciana


Sumari del DOGV 5713, del 28-02-2008 (2008/1949)

Informació pública del Pla General d'Ordenació Urbana del Poble Nou de Benitatxell.
-----------------------------------------------------------------------------------

### Dades del document

Número de DOGV
:   5713

Data del DOGV
:   28-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1949


Data del document
:   08-02-2008

Organisme emissor
:   Ajuntament del Poble Nou de Benitatxell

Tipus de document
:   Informació Pública

Descriptors 

:   * Poble Nou de Benitatxell, el
    * administració local
    * pla d'urbanisme

Informació pública del Pla General d'Ordenació Urbana del Poble Nou de Benitatxell.  
 [2008/1949]  
L'Ajuntament en Ple, en sessió celebrada el dia 7 de febrer de 2008, va acordar sotmetre a informació pública, per un període de 45 dies, el Pla General del Municipi del Poble Nou de Benitatxell i pel mateix període l'informe de sostenibilitat ambiental i estudi del paisatge, comptats des de l'endemà de la publicació del present anunci en el Diari Oficial de la Comunitat Valenciana. Així mateix serà anunciat en un diari no oficial d'àmplia difusió a la localitat.  
Durant este termini, qualsevol persona podrà consultar l'esmentada documentació diligenciada a l'Ajuntament del Poble Nou de Benitatxell i presentar les observacions, al·legacions o suggeriments que estime convenients.  
Durant l'esmentat termini, la documentació completa del Pla General es trobarà exposada a les dependències de l'Ajuntament en horari d'oficina, per a consulta.  
L'acord de sotmetiment a informació pública del Pla General determina l'aplicació automàtica del règim de suspensió de llicències, al qual es refereix l'article 101,2 de la Llei Urbanística Valenciana.  
La qual cosa es publica en compliment del que disposa l'article 83 de la Llei 16/2005, de 30 de desembre, de la Generalitat, Urbanística Valenciana, així com el seu desplegament en el Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística i normativa d'aplicació en matèria mediambiental.  
El Poble Nou de Benitatxell, 8 de febrer de 2008.- L'alcalde: Juan Cardona Bolufer.
Diari Oficial de la Generalitat Valenciana


Sumari del DOGV 5721, del 11-03-2008 (2008/2520)

Assumpte civil 001229/2006 E. Notificació de la sentència a Herbert Hernández Olaechea i altra.
-----------------------------------------------------------------------------------------------

### Dades del document

Número de DOGV
:   5721

Data del DOGV
:   11-03-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/2520


Data del document
:   23-02-2008

Organisme emissor
:   Jutjat de Primera Instància Número 24 de València

Tipus de document
:   Edicte

Descriptors 

:   * sistema judicial

Assumpte civil 001229/2006 E. Notificació de la sentència a Herbert Hernández Olaechea i altra. [2008/2520]  
Judici: nul·litat matrimonial 001229/2006  
Part demandant: Ministeri Fiscal  
Part demandada: Herbert Hernández Olaechea i Concepción Quevedo López  
En el judici a què es fa referència s'ha dictat la resolució el text de la qual, literalment, diu així:  
«Dispositiva  
Que estime la demanda de nul·litat matrimonial instada pel Ministeri Fiscal contra Herbert Hernández Olaechea i Concepción Quevedo López, i acorde la nul·litat del matrimoni per falta de consentiment efectuat entre els codemandats.  
Adreceu un ofici al registre civil on conste inscrit el matrimoni dels codemandats, a l'efecte oportú, i amb una testimoniança d'esta resolució.  
Cada part pagarà les costes processals causades a la seua instància i les comunes a mitges.  
Manera d'impugnació: mitjançant un recurs d'apel·lació davant l'Audiència Provincial de València (art. 455 LECn).  
El recurs es prepararà a través d'un escrit presentat davant este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (art. 457.2 LECn).  
Esta és la sentència, que pronuncie, mane i firme».  
Publicació. La sentència anterior la va donar, llegir i publicar el jutge que la va dictar, mentre estava ell mateix celebrant audiència pública en el dia de hui, cosa de la qual jo, la secretària judicial, en done fe.  
València, 19 de febrer de 2008.  
Atés el desconeixement de l'actual domicili o residència dels demandats Herbert Hernández Olaechea i Concepción Quevedo López, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Comunitat Valenciana per a portar a efecte la diligència de notificació de sentència de nul·litat matrimonial.  
València, 20 de febrer de 2008.- La secretària judicial: M.ª Dolores Valle Contreras.
Diari Oficial de la Generalitat Valenciana


Sumari del DOGV 5834, del 25-08-2008 (2008/8643)

Informació pública de l'expedient per a l'aprovació del compte de liquidació definitiva dels sectors 6 i 19 d'Oliva.
--------------------------------------------------------------------------------------------------------------------

### Dades del document

Número de DOGV
:   5834

Data del DOGV
:   25-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8643


Data del document
:   23-06-2008

Organisme emissor
:   Ajuntament d'Oliva

Tipus de document
:   Informació Pública

Descriptors 

:   * Oliva
    * administració local
    * pla d'urbanisme

Informació pública de l'expedient per a l'aprovació del compte de liquidació definitiva dels sectors 6 i 19 d'Oliva. [2008/8643]  
La representació legal de les mercantils Construcciones Just, SA i Grupo Inmobiliario 2002, SL, en qualitat d'agents urbanitzadors dels sectors 19 i 6 d'Oliva, s'ha presentat per al seu tràmit i aprovació, el compte de liquidació definitiva dels projectes de reparcel·lació forçosa corresponents a estos sectors.  
De conformitat amb el que disposen els articles 128 i 129 del Reial Decret 3288/1978, de 25 d'agost, en relació amb l'article 177 de la Llei 16/2005, de 30 de desembre, l'esmentat compte se sotmet a informació pública per període d'un mes comptador des de la publicació d'este anunci en el Diari Oficial de la Comunitat Valenciana.  
La documentació de l'expedient administratiu es troba exposat en el Departament d'Urbanisme de l'Ajuntament d'Oliva per a l'examen i consulta per les persones interessades.  
Oliva, 23 de juny de 2008.- L'alcalde: Salvador Fuster Mestre.
Diari Oficial de la Generalitat Valenciana


Sumari del DOGV 5700, del 11-02-2008 (2008/1311)

Acceptació de la delegació de competències i encàrrec de gestió de les facultats municipals de gestió i recaptació relatives a les infraccions en matèria de trànsit i seguretat viària de l'Ajuntament de Benicàssim.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5700

Data del DOGV
:   11-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1311


Data del document
:   23-01-2008

Organisme emissor
:   Diputacio Provincial de Castelló

Tipus de document
:   Acord

Descriptors 

:   * Benicàssim
    * competència administrativa
    * administració local
    * delegació de poders

Acceptació de la delegació de competències i encàrrec de gestió de les facultats municipals de gestió i recaptació relatives a les infraccions en matèria de trànsit i seguretat viària de l'Ajuntament de Benicàssim. [2008/1311]  
La Junta de Govern de la Diputació Provincial de Castelló, en sessió ordinària del dia 27 de novembre de 2007, va adoptar, entre altres, l'acord següent:   
Acceptació de la delegació de competències i encàrrec de gestió, a la Diputació de Castelló, de les facultats municipals de gestió i recaptació relatives a les infraccions en matèria de trànsit i seguretat viària de l'Ajuntament de Benicàssim.  
Previ dictamen favorable de la Comissió Informativa d'Hisenda, Contractació i Especial de Comptes, la Junta de Govern per unanimitat acorda l'acceptació per part de la Diputació Provincial de Castelló de la delegació de competències i encàrrec de gestió efectuada per l'Ajuntament de Benicàssim, segons l'acord del Ple en sessió ordinària de 25 d'octubre de 2007, de les funcions que s'hi indiquen.  
Castelló de la Plana, 23 de gener de 2008.- La directora del servei: Susana Calduch Ortega.
Diari Oficial de la Generalitat Valenciana


Sumari del DOGV 5687, del 24-01-2008 (2007/15624)

Informació pública de l'aprovació definitiva del Programa d'Actuació Integrada Sector UE-5 Piscina.
---------------------------------------------------------------------------------------------------

### Dades del document

Número de DOGV
:   5687

Data del DOGV
:   24-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15808


Data del document
:   20-12-2007

Organisme emissor
:   Ajuntament de Biar

Tipus de document
:   Informació Pública

Descriptors 

:   * Biar
    * pla d'urbanisme
    * administració local

Informació pública de l'aprovació definitiva del Programa d'Actuació Integrada Sector UE-5 Piscina. [2007/15524]  
El Ple de l'Ajuntament de Biar va acordar, en sessió ordinària el 30 de novembre de 2006, l'aprovació definitiva del Programa d'Actuació Integrada del Sector UE-5 Piscina comprensiu d'alternativa tècnica, formulada per Piscinas Navarro, SL, i proposició juridicoeconòmica, formulada per Mirju, SL, a qui se li adjudica la condició d'urbanitzador.  
Biar, 20 de desembre de 2007.- L'alcaldessa presidenta: Mª Magdalena Martínez Martínez.
Diari Oficial de la Generalitat Valenciana


Sumari del DOGV 5681, del 16-01-2008 (2008/362)

Licitació número 4.5.0.54/07 RJU. Subministrament de vehicle amb plataforma aèria per a la brigada d'obres.
-----------------------------------------------------------------------------------------------------------

### Dades del document

Número de DOGV
:   5681

Data del DOGV
:   16-01-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/362


Data del document
:   10-01-2008

Organisme emissor
:   Ajuntament d'Aldaia

Tipus de document
:   Concurs

Descriptors 

:   * Aldaia
    * vehicle
    * licitació
    * contracte de subministraments

Licitació número 1.1.9.91/07 RJU. Subministrament de vehicle amb plataforma aèria per a la brigada d'obres. [2008/362]  
1. Entitat adjudicadora  
a) Organisme: Ajuntament d'Aldaia.  
b) Dependència que tramita l'expedient: Servici de Contractació i Règim Jurídic.  
c) Número d'expedient: 6.9.9.31/07 RJU.  
d) Termini d'entrega: un mes.  
2. Objecte del contracte  
a) Subministrament de vehicle amb plataforma aèria per a la brigada d'obres.  
3. Tramitació, procediment i forma d'adjudicació  
a) Tramitació: urgent. Reial Decret Legislatiu 2/2000, Text Refós de la Llei de Contractes de les Administracions Públiques.  
b) Procediment: obert.  
c) Forma: concurs.  
4. Pressupost màxim de licitació  
70.000,00 euros, IVA inclòs.  
5. Garanties  
a) No s'exigixen.  
6. Obtenció de documents i informació  
a) Entitat: Ajuntament d'Aldaia.  
b) Domicili: plaça de la Constitució 10.  
c) Localitat i codi postal: Aldaia 46913.  
d) Telèfon/fax: 96 150 15 00 / 96 151 06 93.  
7. Requisits específics del contractista  
a) No s'exigixen.  
8. Presentació de les ofertes  
a) Data límit d'obtenció de documents i informació:  
Fins a 8 dies naturals a comptar des del següent a la publicació de l'anunci de licitació en el Diari Oficial de la Comunitat Valenciana.  
b) Documentació a presentar: clàusula 7 del plec de condicions.  
c) Lloc i termini de presentació: ídem obtenció documentació i informació.  
9. Obertura de les ofertes  
a) Entitat: Ajuntament d'Aldaia. Mesa de contractació específica.  
b) Domicili: plaça de la Constitució, 10.  
c) Localitat i codi postal: Aldaia 46395.  
d) Data: el dia que oportunament es comunicarà als licitadors.  
10. Gastos de l'anunci  
Seran per compte de l'adjudicatari.  
Aldaia, 10 de gener de 2008.- L'alcaldessa: Desemparats Navarro i Pròsper.
Diari Oficial de la Generalitat Valenciana


Sumari del DOGV 5793, del 26-06-2008 (2008/7106)

Declaració d'heredeus abintestat 000280/2008, de José Antonio Costa Chilet.
---------------------------------------------------------------------------

### Dades del document

Número de DOGV
:   5793

Data del DOGV
:   26-06-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/7106


Data del document
:   07-05-2008

Organisme emissor
:   Jutjat de Primera Instància Número 1 de Catarroja

Tipus de document
:   Edicte

Descriptors 

:   * sistema judicial

Declaració d'heredeus abintestat 000280/2008, de José Antonio Costa Chilet. [2008/7106]  
Carmen M.ª Machí Pérez, secretària del Jutjat de Primera Instància i Instrucció número 1 de Catarroja (València), mitjançant este edicte, fa saber:  
Que en este Jutjat es tramita expedient de declaració d'hereus abintestat número 000280/2008, del causant José Antonio Costa Chilet, fill d'Andrés i de Rosa, qui va nàixer el 15 d'abril de 1947 a Catarroja (València), l'últim domicili conegut del qual fou al carrer Granada, 11, baix, de Catarroja, i que va morir a Catarroja, el dia 25 de setembre de 2007.  
Este expedient de declaració d'hereus, va ser instat pels seus germans Concepción Costa Chilet, Andrés Costa Chilet, Rosa Costa Chilet i Asensio Costa Chilet on sol·licitaven se'ls declare hereus abintestat del causant.  
I atés que pogueren existir altres parents d'igual o millor dret, és pel que es fan públiques les anteriors circumstàncies, a fi que qui es crega amb igual o millor dret, comparega davant este Jutjat a reclamar-ho dins del termini de 30 dies.  
I perquè es publique en el Diari Oficial de la Comunitat Valenciana, i fixació en el tauler d'anuncis d'este Jutjat i en el periòdic El Mundo expedisc i firme este edicte.   
Catarroja, 7 de maig de 2008.- La secretària judicial: Carmen M.ª Machí Pérez.